50 நிமிடங்கள் திறந்த வைப்பு நேரத்தில் நிலவொளியில் எடுக்கப்பட்ட புகைப்படம்
**நிலவொளி** (*moonlight*) என்பது நிலவிலிருந்து பூமியை வந்தடையும் ஒளியைக் குறிக்கும். இவ்வொளியில் பெருமளவு சூரியவொளியுடன் சிறிதளவு விண்மீனொளி மற்றும் நிலவின் இருண்ட பகுதியின்மீது புவியிலிருந்தும் புவியின் காற்று ஒளிர்விலிருந்தும் எதிரொளிக்கும் பகுதி ஒளியூட்ட வெளிச்சமான புவியொளி ஆகியவற்றையும் நிலவொளி உள்ளடக்கியுள்ளது.

ஒளியூட்டம்
----------

நிலவொளியின் செறிவு அதன் சுழற்சியைச் சார்ந்து பெருமளவில் வேறுபடுகிறது. ஆனால் முழுநிலவும் கூட குறிப்பாக 0.1 லக்சு அளவிலான ஒளியூட்டத்தையே வழங்குகிறது. வெப்பமண்டலப் பரப்பெல்லையின் மிக்கவுயரத்தில் இருந்து நிலவைப் பார்க்கும் போதும் அதன் ஒளியூட்டம் 0.26 லக்சு அளவிலேயே உள்ளது. பௌர்ணமி நிலவு கூட சூரியனின் ஒளியைவிட 1,000,000 மடங்கு குறைவான பிரகாசத்தையே கொண்டிருக்கிறது.

மிகவும் செயற்கையான ஒளிமூலங்களை ஒப்பிடுகையில், குறிப்பாக முழுநிலவுக்கு அருகில் மனித கண்களுக்கு நிலவொளி நீலநிறமாகத் தெரிகிறது. இவ்வாறு தெரிவதற்கு பர்கின்சி விளைவு காரணமாகும். உண்மையில் நிலவொளியில் நீலநிறச்சாயல் ஏதுமில்லை மற்றும் வெள்ளி போன்ற வெள்ளியின் இயல்பையும் அது கொண்டிருக்கவில்லை எனினும் நிலவொளி வெள்ளியின் நிறத்தில் இருப்பதாக பெரும்பாலும் குறிப்பிடபடுகிறது. நிலவின் சூரியக்கதிர் எதிரொளிப்பு விகிதம் 0.136 ஆகும். அதாவது நிலவின்மீது விழும் சூரிய ஒளியில் 13.6 சதவீத ஒளியையே அது பிரதிபலிக்கிறது என்பது இதன்பொருளாகும். பொதுவாக நிலவொளி வானியல்சார் பார்வையிடலுக்கு இடர் உண்டாக்கும் என்பதால் வானியலார் வழக்கமாக முழுநிலவுக்கு அருகிலிருந்து உற்றுநோக்குவதை தவிர்த்து விடுவார்கள்.

* மிகவும் பெரிய தொலைநோக்கியில் நிலவொளிமிகவும் பெரிய தொலைநோக்கியில் நிலவொளி
* பூமியிலுள்ள ஒர் ஏரி மற்றும் அதன் சுற்றுப்புறத்தை நிலவொளி ஒளியூட்டுகிறது.பூமியிலுள்ள ஒர் ஏரி மற்றும் அதன் சுற்றுப்புறத்தை நிலவொளி ஒளியூட்டுகிறது.
* ஒரு கிரகணத்தால் சிவந்திருக்கும் நிலவுஒரு கிரகணத்தால் சிவந்திருக்கும் நிலவு
* இடப்புறத்தில் பூமியும் வலப்புறத்தில் சூரியனும் நிலவை ஒளியூட்டுகின்றனஇடப்புறத்தில் பூமியும் வலப்புறத்தில் சூரியனும் நிலவை ஒளியூட்டுகின்றன

நாட்டுப்புறவியல்
----------------

நாட்டுப்புறவியலில், நிலவொளி சிலநேரங்களில் பாதகமான செல்வாக்கைக் கொண்டுள்ளது. பௌர்ணமி இரவில் முழுநிலவின் ஒளியில் ஒருவன் படுத்து உறங்கினால் அவன் ஓநாய் மனிதனாக மாறிவிடுவான் என்ற நம்பிக்கை ஒரு உதாரணமாகும். மனநிலை பாதிக்கப்பட்டவர்களின் கிறுக்குத்தனங்கள் முழுநிலவொளியில் இன்னும் மோசமாக்கும் என்றும் நிலவொளியில் தூங்குபவர்களின் கண்கள் குருடாகும் என்றும் அவர்களுக்கு பைத்தியம் பிடிக்குமென்றும் நம்பப்படுகிறது. வெப்ப நாடுகளில் நிலவொளியின் கீழ் படுத்து உறங்கினால் உயிர்ச்சத்து ஏ குறைவு காரணமாக உண்டாகும் மாலைக்கண் நோய் உண்டாகும் என்றும் நம்பப்படுகிறது.

கலையில் நிலவொளி
---------------

* டோவ்டேல்–டெர்பியின் ஒவியம்*டோவ்டேல்–டெர்பியின் ஒவியம்*
* நிலவொளியில் ஒரு துறைமுகம் கிளாடு சோசப் வெர்னட்*நிலவொளியில் ஒரு துறைமுகம்* கிளாடு சோசப் வெர்னட்
* வின்சென்ட் வான் கோவின் விண்மீன்கள் நிறைந்த இரவுவின்சென்ட் வான் கோவின் *விண்மீன்கள் நிறைந்த இரவு*

இவற்றையும் காண்க
----------------

* காற்று ஒளிர்வு
* பகல்
* புவியொளி (வானியல்)
* விண்மீன் ஒளி
* விரவு எதிரொளிப்பு
* இருள் உயிரியல்

மேற்கோள்கள்
-----------

1. ↑  G. J. Toomer (December 1964). "Review: *Ibn al-Haythams Weg zur Physik* by Matthias Schramm". *Isis* **55** (4): 463–465 [463–4]. doi:10.1086/349914
2. ↑  Bunning, Erwin; Moser, Ilse (April 1969). "INTERFERENCE OF MOONLIGHT WITH THE PHOTOPERIODIC MEASUREMENT OF TIME BY PLANTS, AND THEIR ADAPTIVE REACTION". *Proceedings of the National Academy of Sciences of the United States of America* **62** (4): 1018–1022. doi:10.1073/pnas.62.4.1018. பப்மெட்:16591742. பப்மெட் சென்ட்ரல்:223607. Bibcode: 1969PNAS...62.1018B.. பார்த்த நாள்: 2006-11-10.
3. ↑  Matthews, Grant (2008). "Celestial body irradiance determination from an underfilled satellite radiometer: application to albedo and thermal emission measurements of the Moon using Clouds and the Earth's Radiant Energy System". *Applied Optics* **47** (27): 4981–93. doi:10.1364/AO.47.004981. பப்மெட்:18806861. Bibcode: 2008ApOpt..47.4981M.

வெளி இணைப்புகள்
---------------

விக்கிமீடியா பொதுவகத்தில்,  
 ***நிலவொளி***   
என்பதின் ஊடகங்கள் உள்ளன. 

* Phases of the Moon பரணிடப்பட்டது 2011-07-09 at the வந்தவழி இயந்திரம் at USNO
* Strange Moonlight பரணிடப்பட்டது 2006-10-11 at the வந்தவழி இயந்திரம் at Science@NASA
* Moonlight Brightness பரணிடப்பட்டது 2013-02-02 at the வந்தவழி இயந்திரம் at LunarLight Photography பரணிடப்பட்டது 2010-03-11 at the வந்தவழி இயந்திரம்